Viborger Samler, 1848-05-16
J Søndags afbrændte det af Fisker Blom ved Sorø beboede Huus. Jlden udbredte sig saa hurtigt, at saagodt som Jntet reddedes. J Luerne omkom 3 Køer og i Hest. En betydelig Deel Linned, som var modtaget til Bleg, blev aldeles ødelagt. (Slagelse Av.) Middelfart, den 9de Mai. Aldrig saasnart var Bombardementet aabnet, førend de fleste Familier begyndte at bære og kjøre Jndbo og Levnetsmidler ud paa Grønningerne ved Byen, og da de første indkastede Bomber (24pundinger og derfor vel rettede Granater) strax antændte flere Bygninger i Byen og reiste tykke Røgmasser og røde Luer mod Himlen, saa blev Udflytningen almindelig. Under en jevn Granat-Suus og Knalden over saaedes de tilstødende Tofter, Haver og Veie med Sengeklæder, Meubler, Kjøkkentøi, Victualier, levende Grise, spæde Børn, Syge osv. J Byens Gader og Udgange var en Bevægelse uden Lige, og Mændenes retfærdige Forbandelser over den hjerteløse Fjende, samt Qvindernes ligesaa begrundede Graad og Klager løde overalt. Den stille, blide Aften, der ligesom i Himlens Navn venlig lovede Byen Opreisning for et saa grusomt, barbarisk Overfald, formaaede ei at gjøre noget trøstigt Jndtryk paa de udjagede Jndvaanere, der i stort Antal foretrak at kam pere ved Tøiet i den kolde Nat, under aaben Himmel, end at indebrænde i deres Huse. Mændene vandrede vogtende omkring, henvendende deres speidende Opmærksomhed paa det fjendtlige Norvest, hvorfra jevnlig sære Lyd trængte hid over Sundet; Qvinderne og Børnene sadde eller laae i Tøiet, blandende deres Sukke i Nattens stedse koldere og koldere Nordvest Vind. Da Morgensolen omsider havde opløst og adspredt den kolde Taage, opstod idag et nyt Liv i og omkring Byen. Alle her og i Omegnen værende Vogne toges i Beslag, og uophørlig ere disse ifærd med at kjøre Borgernes Løsøre og Haandværkernes Materialier ud til de omliggende Landsbyer eller Himlen veed hvorhen. Hele Byen synes at vandre ud; de fleste Huse ere øde og tomme. Denne Tilstand, er næsten ligesaa ubehagelig for os slesvigske Flygtninge der her have søgt et Fristed for Hjemmets Fængsel og Død, som for de Afdelinger af danske Tropper, der her ere indqvarterede og nu kun forefinde tomme Huse og slukte Arnesteder. – Fjenden rettede igaar sine Granater mod Kirken, som dog kun blev truffen een Gang, paa den nordre Side, tæt under et Vindue, men uden at tage Skade. Var Granaten fløiet ind af Vinduet, saa var Kirken ventelig geraadet i Brand. Bortførelsen af de her oplagte 100,000 Pd. Krudt har følgelig ikke været overflødig. En anden Kugle har truffet Kjøbmand H.S. Hansens Huus over Indgangen og gjort et Hul i den stærke Muur, et andet Sted faaes alle Vinduer i Husene ødelagte; flere Granater ere gaaede lukt gjennem Tagene, og en saadan har antændt Gjæstgiver Ramschau's, Bagbygning, der ligger i Aske. Ogsaa Bagermester Møllers Gaard er nedbrændt og ruineret. Det var Militairet, navnlig General v. Hedemann, Oberst v. Schlepegrell og det 1ste Jægercorps, som strax overtog Slukningsvæsenet, der da ogsaa blev betjent med megen Tact, og Energie, og har man denne Omstændighed at takke for, at de opstaaede Jldebrande ei udbredte sig videre, men at Byen frelstes. Det levende Middelfart befinder sig nu adspredt paa en halv Snees Miil i det nordvestlige Fyen. Paa Gaderne vandre meest Militaire, især Jægere, som ligge her. Man seer disse sidste ofte rumstere inde i deres Qvarteer i Borgerhuse efter Jld og Aske, Potte eller Pande for selv at tilberede noget Mad, men forgjeves. Om Natten slænge de sig paa Gulvet. Da Borgerne fra Statens Side ingen Sikkerhed for Erstatning have faaet for Tab under et fjendtligt Overfald, hvorfor Byen meget er udsat, saa fortænke Flere dem ikke i, at de have forladt Byen med deres rørlige Eiendele hvor meget Tropperne derved end lide. For den, som bør faste eller holde stræng Diæt, er Middelfart nu et meget hensigtsmæssig Sted, for her kan ikke faaes nogen Ting. Jgaar have Fiskerne ophørt med at fiske. De ere vist udvandrede. Landboerne komme ikke med Nogetsomhelst til Torv, Levnetsmidler ere overhoved her gaaede af Brug. (Danne.)¬